Toidupank korraldab täna üle-eestilise toidukogumispäeva – Heategu | GoodNews
Avaleht Heategevus Toidupank korraldab täna üle-eestilise toidukogumispäeva
Toidupank korraldab täna üle-eestilise toidukogumispäeva
Täna saab 26 kaupluses üle Eesti annetada kaupa Eesti Toidupangale, esmakordselt toimub aktsioon ühepäevasena.
Toidukogumispäeval saab annetusi teha Tallinna, Tartu, Pärnu, Jõhvi, Haapsalu, Paide, Türi, Rakvere, Viljandi, Võru, Valga Narva ja Jõgeva kauplustes, teatas Eesti Toidupank BNS-ile. Kokku on osalemas 10 Rimit, kolm Prismat, kuus ETK kauplust, seitse Selverit ning Tallinna Solarise keskuse toidukauplus. Kaupa saab annetada kella 10-19.
Toidupanga juht Piet Boerefijn on tänulik nii kauplusi külastavatele inimestele toiduannetuste eest kui ka vabatahtlikele, kes annetavad oma kõige olulisemat ressurssi – aega. „Need on inimesed, ilma kelleta ei saaks toidupangad tegutseda,“ rõhutas Boerefijn. „Meil käivad vabatahtlikena abis valdavalt eraisikud, kuid samas on ka gruppe, näiteks mitmete ettevõtete töökollektiivid ning loomulikult sõpruskonnad, kes jagavad head tahet ning soovi koos midagi ära teha.“
eelmine Heategevuse abil jõuavad Eesti haiglatesse raamatukarussellid
järgmine Laste kultuurielamuste heaks on annetatud üle 200 000 euro